Need näitajad pole mingi erand. Tõsi, Eesti kutsekoolide keskmine väljalangevus oli eelmisel õppeaastal 19 protsenti (mis tähendab umbes 5500 õpilast), ent leidub küllalt koole, kus tudeerivatest noortest jätab õppimise sinnapaika iga neljas või isegi kolmas. Võrdluseks võib siinkohal tuua paljuräägitud väljalangevuse põhikoolidest, mis on alla ühe protsendi.